ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0674/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Αληθεύει ότι η Επιτροπή εξέφρασε στις ισπανικές αρχές το φόβο της μήπως η δυνατότητα πρόσβασης των ισπανών τεχνολόγων μηχανικών στην κατηγορία A/LA δημιουργήσει την ίδια δυνατότητα και σε πτυχιούχους πανεπιστημίου τριετούς φοίτησης άλλων κρατών μελών; Είναι αυτός λόγος για να απορρίπτονται οι αιτήσεις υποψηφιότητας των ισπανών τεχνολόγων μηχανικών;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ P-1762/98 υποβολή: Werner Langen (PPE) προς την Επιτροπή (29 Μαΐου 1998)

Θέμα: Συμφωνία για τις τιμές μεταξύ της γαλλικής βιομηχανίας τσιγάρων και της Γαλλικής Κυβερνήσεως

Τον Νοέμβριο του 1997 επρόκειτο να επιβληθεί στη Γαλλία ένας πρόσθετος φόρος 2,5% στον καπνό για οικονομικούς και υγειονομικούς λόγους. Η Κυβέρνηση συμφώνησε, ωστόσο, με τη γαλλική βιομηχανία τσιγάρων σε ένα ελάχιστο φόρο καταναλώσεως, ο οποίος θα αφορούσε μόνο ποσότητα 1000 τσιγάρων, με αποτέλεσμα να εκλείπει το πλεονέκτημα της τιμής για μεγάλα κουτιά. Η συμφωνία αυτή πραγματοποιήθηκε χωρίς τη συμμετοχή, για πράδειγμα, της εταιρίας Reemtsma/Αμβούργο, η οποία όπως και άλλοι ανταγωνιστές της εκπροσωπούνται στη γαλλική αγορά με διάφορα προϊόντα.

Η δήλωση τιμής της εταιρίας Reemtsma σχετικά με την εισαγωγή δύο προϊόντων (West και West light - σε κουτιά 25 τσιγάρων) απερρίφθη από το Γαλλικό Υπουργείο Εθνικής Οικονομίας και Οικονομικών, το οποίο επισήμανε τη συμφωνία με την εγχώρια βιομηχανία τσιγάρων. Έγκριση θα εχορηγείτο μόνο σε περίπτωση σημαντικής αυξήσεως της τιμής. Τα δύο αυτά προϊόντα δεν ελήφθησαν υπόψη στην απόφαση εγκρίσεως («Arretι d' Homologation») που εκδόθηκε στα τέλη του 1997. Μια νέα δήλωση τιμής στις 28.01.1998 παρέμεινε χωρίς συνέχεια. Σε μια συζήτηση στις αρχές Μαρτίου αναφέρθηκε στην εταιρία Reemtsma μια τιμή με την οποία θα εχορηγείτο έγκριση, την οποία όμως η εταιρία αυτή δεν αποδέχθηκε για λόγους εμπορικής στρατηγικής. Περαιτέρω συνομιλίες δεν οδήγησαν σε θετικά αποτελέσματα.

Το άρθρο 85 της Συνθήκης ΕΚ απαγορεύει,

«συμφωνίες μεταξύ επιχειρήσεων.... που έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού εντός της κοινής αγοράς και

α) εκείνες οι οποίες συνίστανται στον άμεσο ή έμμεσο καθορισμό των τιμών αγοράς ή πωλήσεως....».

Με βάση τα ανωτέρω εκτεθέντα:

1. Θεωρεί η Επιτροπή ότι ο εν λόγω άμεσος καθορισμός ενός κατώτατου ορίου τιμής πωλήσεως από την γαλλική βιομηχανία τσιγάρων, σε συμφωνία με το Γαλλικό Υπουργείο Οικονομίας και Οικονομικών, συνιστά παράβαση των κανόνων του ανταγωνισμού που απορρέουν από το άρθρο 3 ζ σε συνδυασμό με το άρθρο 85 της Συνθήκης ΕΚ; Εάν ναι, ποιά μέτρα προτίθεται να λάβει;

2. Γνωρίζει η Επιτροπή τα επιχειρήματα με τα οποία η γαλλική κυβέρνηση επιτρέπει και δικαιολογεί μια τέτοια οριζόντια συμφωνία, με την οποία καθορίζεται άμεσα η τιμή ή/και το κατώτατο όριο τιμής;

Απάντηση του κ. Van Miert εξ ονόματος της Επιτροπής (17 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ P-1609/98 υποβολή: Michael McGowan (PSE) προς το Συμβούλιο (13 Μαΐου 1998)

Θέμα: Δυτική Σαχάρα

Σε συνέχεια της δήλωσης του Συμβουλίου στήριξης της ειρηνευτικής διαδικασίας στη Δυτική Σαχάρα, ερωτάται το Συμβούλιο ποιά είναι η ειδική λογιστική στήριξη που διαθέτει για την ολοκλήρωση και επίβλεψη της διαδικασίας αναγνώρισης, της επιστροφής των προσφύγων στη Δυτική Σαχάρα και την προετοιμασία και εποπτεία του δημοψηφίσματος;

Τϊ διαπραγματεύσεις διεξάγει το Συμβούλιο με το Γραφείο του Kofi Annan, Γενικού Γραμματέα των Ηνωμένων Εθνών και τον Ειδικό Απεσταλμένο του για τη Δυτική Σαχάρα James Baker;

Τί συμβουλές και οδηγίες δίδει το Συμβούλιο στην Επιτροπή για την ανθρωπιστική βοήθεια για το λαό Sahrawi πριν και μετά το δημοψήφισμα;

Απάντηση (20 Ιουλίου 1998)

Το Συμβούλιο παρακολουθεί εκ του σύνεγγυς την εξέλιξη της κατάστασης. Υποστηρίζει τις προσπάθειες του ΟΗΕ για τη διεξαγωγή ελεύθερου, δίκαιου και αμερόληπτου δημοψηφίσματος για την αυτοδιάθεση του λαού της Δυτικής Σαχάρας σύμφωνα με το Σχέδιο Διακανονισμού που συμφωνήθηκε από τα δύο μέρη και εγκρίθηκε από το Συμβούλιο Ασφαλείας των Ηνωμένων Εθνών.

Όσον αφορά τη διαδικασία αναγνώρισης, το Συμβούλιο θα συνεχίσει να παρέχει την πλήρη πολιτική υποστήριξή του στο Γενικό Γραμματέα του ΟΗΕ και τον Ειδικό Απεσταλμένο του.

Τα θέματα που αφορούν την ανθρωπιστική βοήθεια, την οποία παρέχει η ΕΕ στο λαό Sahraoui, εμπίπτουν στην αρμοδιότητα της Επιτροπής.
ΓΡΑΠΤΗ ΕΡΩΤΗΣΗ E-0921/98 υποβολή: Dietrich Elchlepp (PSE) προς την Επιτροπή (26 Μαρτίου 1998)

Θέμα: Τήρηση των κοινοτικών υγειονομικών διατάξεων στα σφαγεία της Γερμανίας και της Γαλλίας

Γερμανοί αγρότες και κρεοπώλες εκφράζουν φόβους για στρεβλώσεις του ανταγωνισμού λόγω της κατά διαφορετικό τρόπο εφαρμογής, υλοποίησης και ελέγχου των υγειονομικών διατάξεων της ΕΕ στα σφαγεία της γερμανογαλλικής διασυνοριακής περιοχής του νοτίου τμήματος του Άνω Ρήνου.

Ποιές πληροφορίες διαθέτει η Επιτροπή σχετικά;

Τηρούνται στην πράξη οι υγειονομικές διατάξεις της ΕΕ κατά τον ίδιο τρόπο σε αμφότερες τις χώρες και υπόκεινται στον έλεγχο των εθνικών αρχών;

Απάντηση της κας Bonino εξ ονόματος της Επιτροπής (19 Μαΐου 1998)

Η Επιτροπή δεν έχει υπόψη της σημαντικές αποκλίσεις στον τρόπο εφαρμογής της νομοθεσίας περί της υγιεινής κρεάτων στην περιοχή στην οποία αναφέρεται το αξιότιμο μέλος του Κοινοβουλίου.

Τα κράτη μέλη είναι υπεύθυνα για τη διασφάλιση της ορθής εφαρμογής της κοινοτικής νομοθεσίας στην επικράτειά τους. Η Επιτροπή, μέσω της υπηρεσίας τροφίμων και κτηνιατρικών ελέγχων, που ανήκει στη Γενική Διεύθυνση XXIV για την πολιτική καταναλωτών και την προστασία της υγείας των καταναλωτών, παρακολουθεί τον τρόπο με τον οποίο τα κράτη μέλη αναλαμβάνουν την ευθύνη αυτή. Για το σκοπό αυτό η υπηρεσία τροφίμων και κτηνιατρικών ελέγχων διεξάγει αποστολές ελέγχου και επιθεώρησης σε όλα τα κράτη μέλη και σε μεγάλο αριθμό τρίτων χωρών. Οι ανησυχίες που εξέφρασε το αξιότιμο μέλος του Κοινοβουλίου έχουν σημειωθεί και θα ληφθούν υπόψη κατά το σχεδιασμό των μελλοντικών ενεργειών ελέγχου και επιθεώρησης από την Επιτροπή.
ΓΡΑΠΤΗ ΕΡΩΤΗΣΗ E-1227/98 υποβολή: Marie-Paule Kestelijn-Sierens (ELDR) προς την Επιτροπή (29 Απριλίου 1998)

Θέμα: Οι επιπτώσεις της κηροζίνης στην υγεία

Διαθέτει η Επιτροπή συγκεκριμένα στοιχεία σχετικά με τον επιβλαβή χαρακτήρα της κηροζίνης; Εάν ναι, πόσο βλαβερό είναι το προϊόν αυτό; Αληθεύει το γεγονός ότι η κηροζίνη, η οποία συνίσταται εν μέρει σε βενζίνη, είναι δυνατόν να προκαλέσει καρκίνο των αναπνευστικών οδών και λευχαιμία; Θα μπορούσαμε να είχαμε πρόσβαση στα στοιχεία που διαθέτει η Επιτροπή σχετικά με το θέμα αυτό;

Απάντηση του κ.Flynn εξ ονόματος της Επιτροπής (22 Ιουνίου 1998)

Η βάση δεδομένων IUCLID της Επιτροπής περιλαμβάνει τοξικολογικά στοιχεία για την κηροζίνη και τα στοιχεία αυτά είναι διαθέσιμα στο κοινό.

Η κηροζίνη, κλάσμα πετρελαίου που στα συστατικά του περιλαμβάνει και το βενζόλιο (λιγότερο από 5%), δεν έχει μέχρι σήμερα κατηγοριοποιηθεί ως προς τον κίνδυνο καρκινογένεσης που ενέχει για τους ανθρώπους («Μονογραφίες για την εκτίμηση καρκινογόνων κινδύνων για τους ανθρώπους», Διεθνές Κέντρο Έρευνας για τον Καρκίνο). Υπάρχουν περιορισμένες ενδείξεις για την πιθανότητα καρκινογένεσης σε πειραματόζωα (π.χ. όγκοι στο δέρμα ποντικών). Πρόσφατες επιδημιολογικές μελέτες για τις πιθανές καρκινογόνες επιπτώσεις της κηροζίνης (π.χ. καρκίνος των πνευμόνων) δεν παρέχουν τελικά αποτελέσματα.

Το πρόγραμμα έρευνας στον τομέα της βιοϊατρικής και της υγείας (BIOMED 2) υποστηρίζει σχέδιο για την « Έκθεση σε χαμηλά επίπεδα βενζολίου, διαπροσωπική βιολογική μεταβλητότητα και κίνδυνοι καρκίνου», το οποίο συντονίζεται από το Εθνικό Ινστιτούτο Έρευνας για τον Καρκίνο στη Γενεύη και θα δώσει αποτελέσματα το 2001.
ΓΡΑΠΤΗ ΕΡΩΤΗΣΗ E-0638/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο υποστηρίζει η Επιτροπή ότι το δίπλωμα των ισπανών τεχνολόγων μηχανικών είναι ισότιμο με το δίπλωμα που αποκτάται σε ένα Fachhochschule, όταν το τελευταίο γίνεται δεκτό στους περισσότερους γενικούς διαγωνισμούς για την κατηγορία A/LA;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ P-0824/98 υποβολή: Esko Seppδnen (GUE/NGL) προς την Επιτροπή (11 Μαρτίου 1998)

Θέμα: Εισφορές, διπλή φορολογία και ελεύθερη κυκλοφορία

Στην απάντησή της στην προφορική μου ερώτηση Η-0045/98 ((Συζητήσεις του Ευρωπαϊκού Κοινοβουλίου (Φεβρουάριος 1998) )), η Επιτροπή ζητούσε συμπληρωματικές πληροφορίες για τις εισφορές οι οποίες δεν ανήκουν στο πεδίο εφαρμογής της σχετικής με την διπλή φορολογία σύμβασης.

Το 1998 η εισφορά υπέρ του ταμείου υγείας εισπράττεται στην Φινλανδία ως ακολούθως: από όλες τις αποδοχές το 1,5%, από τις συντάξεις ένα επιπλέον 2,7% και από τις αποδοχές που υπερβαίνουν τα 80.000 FIM το 1,95%. Σε καμμιά περίπτωση η εν λόγω εισφορά δεν είναι ανώτερη του 6,05%. Η εισφορά αυτή δεν μπορεί να αφαιρεθεί από το φορολογητέο στην Φινλανδία ποσόν της σύνταξης που έχει εισπραχθεί στην Σουηδία.

Έχω απευθύνει, μαζί με τον βουλευτή κ. Esko-Juhani Tennilδ, επιστολή προς την Επιτροπή όπου εφιστώ την προσοχή της στο γεγονός ότι η ελεύθερη κυκλοφορία των προσώπων παρακωλύεται λόγω της ύπαρξης του προβλήματος αυτού.

Προτίθεται η Επιτροπή να ασχοληθεί με το θέμα και να λάβει μέτρα για την άρση του πραγματικού αυτού εμποδίου για την ελεύθερη κυκλοφορία των προσώπων;

Απάντηση του κ. Monti εξ ονόματος της Επιτροπής (8 Μαΐου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-1201/98 υποβολή: Daniel Varela Suanzes-Carpegna (PPE) προς την Επιτροπή (24 Απριλίου 1998)

Θέμα: Δασμοί από τις Ηνωμένες Πολιτείες για τις κονσέρβες τόνου σε λάδι

Σε έναν κόσμο που χαρακτηρίζεται από την παγκοσμιοποίηση, όπου οι εμπορικές συναλλαγές, κυρίως μεταξύ ανεπτυγμένων κρατών, διέπονται από κοινού από τον κανονισμό του ΠΟΕ και τις αποφάσεις του Γύρου της Ουρουγουάης.

Μπορεί η Επιτροπή να ενημερώσει για ποιό λόγο επιτρέπεται στις Ηνωμένες Πολιτείες να επιβάλλουν δασμό 35% σε κονσέρβες τόνου σε λάδι, ενώ το ανώτατο όριο που εφαρμόζεται στην ΕΕ είναι 24%;

Δεν πιστεύει η Επιτροπή ότι το γεγονός αυτό θέτει σε σαφώς μειονεκτική θέση το κοινοτικό προϊόν όσον αφορά την πώλησή του στην εν λόγω αγορά, συγκριτικά με παρόμοια προϊόντα σε Τρίτες Χώρες κατά την είσοδό τους σε κοινοτικό έδαφος;

Μπορεί η Επιτροπή να ενημερώσει για τις δράσεις που έχουν αναληφθεί με σκοπό την εξυγίανση αυτής της σημαντικής ανισορροπίας;

Απάντηση του Sir Leon Brittan εξ ονόματος της Επιτροπής (27 Μαΐου 1998)

Είναι αλήθεια ότι ο εισαγωγικός δασμός των Ηνωμένων Πολιτειών για τον τόνο σε κονσέρβες μέσα σε λάδι είναι 35%. Ο εν λόγω δασμός παγιοποιήθηκε σ'αυτό το επίπεδο στο πλαίσιο της Γενικής Συμφωνίας Δασμών και Εμπορίου (GATT) πριν από τον Γύρο της Ουρουγουάης και δεν μειώθηκε στο πλαίσιο της απελευθέρωσης των εμπορικών συναλλαγών, η οποία έτυχε διαπραγμάτευσης κατά τη διάρκεια του Γύρου. Κατά συνέπεια, οι Ηνωμένες Πολιτείες εφαρμόζουν ακόμη για το εν λόγω προϊόν δασμό παγιοποιημένο της τάξεως του 35% στο πλαίσιο της GATT.

Επειδή οι δασμοί τόσο της Κοινότητας όσο και των Ηνωμένων Πολιτειών όσον αφορά το εν λόγω προϊόν εφαρμόζονται με βάση τη ρήτρα του πλέον ευνοουμένου κράτους, οι κοινοτικές εξαγωγές προς τις Ηνωμένες Πολιτείες δεν μειονεκτούν καθόλου σε σχέση με αυτές των άλλων χωρών εξαγωγής. Παρόλα αυτά, δεν μπορούμε να αποκλείσουμε το γεγονός ότι το υψηλότερο ποσοστό δασμού που εφαρμόζεται για το εν λόγω προϊόν στις Ηνωμένες Πολιτείες καθιστά την Κοινότητα, λόγω των χαμηλότερων δασμών, αγορά ελκυστικότερη για τις τρίτες χώρες.

Εφόσον οι Ηνωμένες Πολιτείες τηρούν τις υποχρεώσεις που έχουν αναλάβει στο πλαίσιο της GATT και της Παγκόσμιας Οργάνωσης Εμπορίου (ΠΟΕ) όσον αφορά τις παγιοποιήσεις των δασμών, η Κοινότητα δεν έχει λόγο, στο πλαίσιο της ΠΟΕ να αμφισβητήσει αυτόν τον δασμό. Ωστόσο, αυτό το θέμα θα είναι δυνατόν να επανεξεταστεί κατά την επόμενη πολυμερή διαπραγμάτευση των δασμών.
ΓΡΑΠΤΗ ΕΡΩΤΗΣΗ P-1233/98 υποβολή: Joan Colom i Naval (PSE) προς την Επιτροπή (9 Απριλίου 1998)

Θέμα: Χρησιμοποίηση των πιστώσεων του 1996 και 1997 στην Καταλωνία

Πόσες πιστώσεις του ΕΓΤΠΕ-Εγγυήσεις χρησιμοποιήθηκαν κατά τα οικονομικά έτη 1996 και 1997 στην Καταλωνία;

Aπάντηση του κ. Fischler εξ ονόματος της Επιτροπής (5 Μαΐου 1998)

Γενικά, η Επιτροπή δεν διαθέτει τα εθνικά αριθμητικά στοιχεία κατανεμημένα ανά περιφέρεια. Ωστόσο, στη συγκεκριμένη περίπτωση, από το 1997 η Ισπανία δηλώνει τα αριθμητικά στοιχεία που αφορούν τις δαπάνες ανά αυτόνομη περιφέρεια για ορισμένες αυτόνομες περιφέρειες οι οποίες διαθέτουν εγκεκριμένους οργανισμούς πληρωμής. Η Επιτροπή είναι σε θέση να διαβιβάσει τα στοιχεία που ζητήθηκαν για την Καταλονία τα οποία ανέρχονται σε 41.000 εκατ. πεσέτας (περίπου 250,3 εκατ. ECU) για το 1997.
ΓΡΑΠΤΗ ΕΡΩΤΗΣΗ E-0478/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Ποσοστώσεις για ειδικές δράσεις στο πλαίσιο των προγραμμάτων των Διαρθρωτικών Ταμείων

Σε ποιό βαθμό θεωρεί η Επιτροπή ότι οι δημοσιονομικοί πίνακες που περιλαμβάνονται στα Ενιαία Έγγραφα Προγραμματισμού (ΕΕΠ) είναι οριστικοί, και σε ποιό βαθμό ενθαρρύνει την ελαστικότητα στα κράτη μέλη δεχόμενη ότι δεν έχουν παρά ενδεικτική μόνον αξία; Επιπλέον, σε ποιό βαθμό η Επιτροπή προετοιμάζει εκ των προτέρων ποσοστώσεις για τα συνολικά ποσά τα οποία προορίζονται για ειδικές δράσεις που, στη συνέχεια, υλοποιούνται μέσω των ΕΕΠ, και σε ποιό βαθμό επιτρέπει να συμφωνείται η κατανομή σε περιφερειακό επίπεδο, και μόνον μετά να καταρτίζονται τα σύνολα για ολόκληρη την Ευρώπη; Έχει η Επιτροπή πρόθεση να τροποποιήσει την προσέγγισή της σχετικά, κάνοντας μεγαλύτερη ή μικρότερη χρήση των ποσοστώσεων σε ευρωπαϊκή κλίμακα για τη νέα περίοδο προγραμματισμού των Διαρθρωτικών Ταμείων 1999-2006;

Απάντηση της κ. Wulf-Mathies εξ ονόματος της Επιτροπής (7 Απριλίου 1998)

Η Επιτροπή θεωρεί ότι τα δημοσιονομικά σχέδια αποτελούν αναπόσπαστο τμήμα του Ενιαίου Εγγράφου Προγραμματισμού (ΕΕΠ) και είναι πρωταρχικής σημασίας για τον έλεγχο της συνολικής προόδου εκάστου εξ αυτών. Εντούτοις, δεδομένης της εγγενούς ελαστικότητας της προσέγγισης πολυετούς προσανατολισμού, αναμένεται - και επιβάλλεται - τα εν λόγω σχέδια να ενημερώνονται τακτικά, ώστε να εμφαίνεται η πρόοδος. Για το σκοπό αυτό, οι αρμόδιες για την εφαρμογή προγραμμάτων κρατικές αρχές δύνανται, σύμφωνα με τα τρέχοντα προγράμματα, να λαμβάνουν αποφάσεις, είτε να προτείνουν τροποποιήσεις των εν λόγω σχεδίων, βάσει πλαισίου προσυμφωνηθέντος με την Επιτροπή.

Δεν εφαρμόζονται ποσοστώσεις για συγκεκριμένες ενέργειες ή τομείς, σε περιφερειακό ή κοινοτικό επίπεδο. Το ποσό της κοινοτικής συγχρηματοδότησης για κάθε ΕΕΠ καθορίζεται βάσει μεμονωμένων προγραμμάτων, στο πλαίσιο της εταιρικής σχέσης, λαμβανομένων υπόψη των επιδιωκόμενων στόχων και των διαφόρων προβλεπόμενων μέτρων.

Η Επιτροπή, σύμφωνα με τις προτάσεις της για την μεταρρύθμιση των Διαρθρωτικών Ταμείων, οι οποίες ψηφίστηκαν στις 18 Μαρτίου 1998 ((COM (1998) 131 )), σκοπεύει να παράσχει στα κράτη μέλη μεγαλύτερη ελαστικότητα για εκ νέου προγραμματισμό, υπό την έννοια ότι μόνον οι μεταβολές του δημοσιονομικού πίνακα που αφορούν το πρόγραμμα στο σύνολό του ή τα κύρια σημεία αυτού θα εξακολουθούν να χρειάζονται την έγκριση της Επιτροπής. Μεταφορές πιστώσεων μεταξύ διαφόρων μέτρων, τα οποία αποσκοπούν στην υλοποίηση μιας κοινής στρατηγικής προτεραιότητας του προγράμματος, υπόκεινται στην κρίση των κρατών μελών και των αρμοδίων αρχών.
ΓΡΑΠΤΗ ΕΡΩΤΗΣΗ E-0642/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Θεωρεί η Επιτροπή ότι οι βρετανικοί τίτλοι σπουδών «Bachelor of Arts, Bachelor of Sience και Bachelor of Engineering» αντιστοιχούν σε ανώτερες σπουδές έναντι του ισπανικού τίτλου τεχνολόγου μηχανικού; Για ποιό λόγο;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.